stanford-oval/wikipedia huggingface dataset:
วัลราเฟิน ฟัน ฮัลล์
ช่วงชีวิตต้น

เขาเกิดในตระกูลชาวดัตช์ที่มีอิทธิพล ฟัน ฮัลล์เริ่มเข้าศึกษาเพื่อกลายมาเป็นเจ้าหน้าที่ในพาณิชย์นาวี  แต่หลังจากทำงานมาหลายปีในฐานะผู้ช่วยต้นเรือ เขาถูกปฏิเสธเพราะสายตาของเขา จึงไม่สามารถทำงานในพาณิชย์นาวีต่อไปได้ เขาได้ย้ายไปยังนครนิวยอร์กในปี ค.ศ. 1929 พี่ชายของเขาซึ่งจะเป็นนายกเทศมนตรีแห่งอัมสเตอร์ดัมในอนาคต ไจส์ ฟัน ฮัลล์(Gijs van Hall) ซึ่งเคยทำงานที่ธนาคารแห่งหนึ่ง ได้ช่วยเหลือเขาในการหางานทำในบริษัทวอล์สตรีท เมื่อได้รับคำแนะนำให้รู้จักกับธนาคาร ฟัน ฮัลล์ได้เดินทางกลับประเทศเนเธอร์แลนด์และกลายเป็นนายธนาคารและนายหน้าซื้อขายหลักทรัพย์
สงครามโลกครั้งที่สอง

ภายหลังจากที่เยอรมันได้บุกครองเนเธอร์แลนด์ในเดือนพฤษภาคม ค.ศ. 1940 ได้มีการจัดตั้งกองทุนขึ้นเพื่อช่วยเหลือครอบครัวกะลาสีเรือ-พาณิชย์(ซึ่งติดอยู่ที่ต่างประเทศ เมื่อสงครามปะทุขึ้น) ฟัน ฮัลล์ได้ขอความช่วยเหลือในการจัดตั้งสาขาอัมสเตอร์ดัมร่วมกับพี่ชายของเขาอย่างไจส์ เนื่องจากประสบการณ์จากธนาคารของเขา ฟัน ฮัลล์สามารถหาเงินทุนโดยได้รับความช่วยเหลือจากการค้ำประกันโดยรัฐบาลเนเธอร์แลนด์ในกรุงลอนดอน หลังจากนั้นได้ไม่นาน เยอรมันก็เริ่มใช้มาตรการต่อต้านชาวยิวและบังคับใช้แรงงาน และการต่อต้านต่อมาตรการเหล่านี้ก็เพิ่มมากขึ้น ฟัน ฮัลล์ได้ขยายกิจกรรมในการระดมทุนของเขาสำหรับกลุ่มต่อต้านทุกประเภท และเขาก็กลายเป็นที่รู้จักกันในฐานะนายธนาคารฝ่ายต่อต้าน
หนึ่งในวิธีที่ฟัน ฮัลล์สามารถระดมทุนสำหรับฝ่ายต่อต้านคือ "การปล้น" ต่อธนาคารแห่งชาติเนเธอร์แลนด์ (De Nederlandsche Bank) ด้วยการอนุมัติของรัฐบาลผลัดถิ่นเนเธอร์แลนด์ ฟัน ฮัลล์สามารถรับเงินจำนวนมากกว่า 50 ล้านกิลเดอร์ดัตช์ จา่กข้อมูลของ Nout Wellink อดีตประธานธนาคาร ตัวเลขนี้เทียบได้กับจำนวนเงินครึ่งพันล้านยูโรในปี ค.ศ. 2010 ด้วยการร่วมมือกับพี่ชายของเขา ฟัน ฮัลล์ได้ปลอมแปลงพันธบัตรธนาคารและแลกเปลี่ยนกันภายในธนาคารให้กลายเป็นพันธบัตรจริง ด้วยวิธีนี้ เงินกระดาษจึงถูกรวบรวม สิ่งเหล่านี้ถูกทำขึ้นอยู่เบื้องหลังของรอสท์ ฟัน ทอนนิงเงิน ประธานธนาคารและสมาชิกที่มีชื่อเสียงของขบวนการชาติสังคมนิยมในเนเธอร์แลนด์(NSB)
อีกวิธีหนึ่งในการรวบรวมเงินคือการกู้ยืมเงินจากชาวดัตช์ผู้มั่งคั่ง เพื่อเป็นหลักค้ำประกันในการลงทุนของพวกเขา พวกเขาจะได้รับกระดาษใบหุ้นเก่าที่ไร้ค่า แต่ภายหลังสงคราม พวกเขาสามารถรับเงินคืนมาโดยแลกกับกระดาษหุ้นได้
ในปี ค.ศ. 1944 วัลราเฟิน เป็นผู้นำของ NSF (กองทุนสนับสนุนแห่งชาติ) เขายังเป็นผู้ประสานงานของ Kern ("นิวเคลียส") และ Driehoek ("สามเหลี่ยม") ซึ่งเป็นความร่วมมือกันของกลุ่มฝ่ายต่อต้านชาวดัตช์หลายกลุ่ม NSF ได้ให้การสนับสนุนกลุ่มฝ่ายต่อต้านและเอกสารใต้ดินต่าง ๆ เช่น  Het Parool, Trouw, และ Vrij Nederland.
สงครามโลกครั้งที่สอง > ชื่อเล่น

นอกจากจะถูกเรียกว่านายธนาคารฝ่ายต่อต้านแล้ว วัลราเฟินนั้นมีชื่อเล่นมากมายในขบวนการต่อต้านเพื่อให้แน่ใจแล้วว่า ชื่อจริงของเขาจะไม่ถูกเปิดเผย ตัวอย่างเช่น เขาถูกเรียกว่า ออยล์แมน (The Oilman) เพราะความสามารถของเขาในการสร้างผ่อนคลายความขัดแย้งกันระหว่างกลุ่มต่อต้านต่าง ๆ เช่นเดียวกับ เบเรนดส์ อูม พีท(Oom Piet "ลุงพีท") และ Van Tuyll เป็นส่วนใหญ่
สงครามโลกครั้งที่สอง > คนส่งของ

คนส่งของส่วนตัวของเขาคือ Hanneke Ippisch ผู้เขียนหนังสือเรื่อง Sky: a True Story of Courage during World War II งานของเธอคือ การจัดหาสถานที่นัดประชุมที่ปลอดภัยทุกวันศุกร์สำหรับผู้นำฝ่ายต่อต้าน[ต้องการอ้างอิง]
สงครามโลกครั้งที่สอง > ถูกจับกุม

เมื่อวันที่ 27 มกราคม ค.ศ. 1945 สถานที่นัดประชุมได้มอบให้กับสมาชิกคนหนึ่งของกลุ่มต่อต้านซึ่งถูกจับกุมเมื่อวันก่อนและหลงเชื่ออย่างผิดว่า สมาชิกในที่ประชุมจะรู้ว่า เขาถูกจับกุมและไม่เข้ามาร่วมประชุม แม้ว่าเยอรมันจะมีความคิดที่คลุมเครือ แต่ก็มีใครสักคนที่คอยประสานงานด้านการเงินให้กับฝ่ายต่อต้าน แต่พวกเขาไม่เคยรู้ว่าเป็นฟัน ฮัลล์ ในเดือนมกราคม ค.ศ. 1945 Teus van Vliet สมาชิกผู้ก่อตั้งขบวนการต่อต้านดัตช์ ถูกทรยศหักหลังโดยโจฮาน ฟัน ลอม ชาวดัตช์ที่เป็นผู้ให้ความร่วมมือ Van Vliet ยอมคายความลับจากการถูกซ้อมทรมานและเป็นผลทำให้เยอรมันสามารถเข้าจับกุมสมาชิกผู้นำฝ่ายต่อต้านหลายคน รวมทั้งฟัน ฮัลล์
สงครามโลกครั้งที่สอง > ประหารชีวิตและถูกฝังศพ

ฟัน ฮัลล์ถูกประหารชีวิตในฮาร์เลม เพื่อเป็นการล้างแค้นสำหรับการตายของเจ้าหน้าที่ตำรวจระดับสูง หลังสงคราม ร่างของเขาถูกฝังไว้ที่ Overveen ใน Erebegraafplaats Bloemendaal (สุสานกิตติมศักดิ์)[ต้องการอ้างอิง]
เกียรติยศที่โดดเด่น

ฟัน ฮัลล์ได้รับการปูนบำเน็จหลังเสียชีวิตโดยรัฐบาลดัตช์ด้วยกางเขนดัตช์แห่งฝ่ายต่อต้าน(Verzetskruis) สหรัฐได้ปูนบำเน็จด้วยเหรียญมีเดล  ออฟ ฟรีดอม พร้อมปาล์มสีทอง อิสราเอลได้ให้การยอมรับแก่เขาว่าเป็น "ผู้ทรงคุณธรรมแห่งนานาประเทศ" ในปี ค.ศ. 1978 สำหรับการสนับสนุนและเงินทุนสำหรับชาวยิว จำนวนระหว่าง 800 ถึง 9,000 คนในการหลบซ่อนตัวช่วงสงคราม เพื่อเป็นเกียรติแก่วีรกรรมของเขาในฝ่ายต่อต้าน อนุสาวรีย์ได้ถูกสร้างขึ้นในฤดูใบไม้ร่วง ปี ค.ศ. 2010 ใกล้กับสำนักงานธนาคารกลางดัตช์ที่ Frederiksplein 40 ในอัมสเตอร์ดัม
ในสื่อต่าง ๆ

ภาพยนตร์ชื่อเรื่องว่า The Resistance Banker (Bankier van het Verzet), ถูกกำกับโดย Joram Lürsen  และนำแสดงโดย Barry Atsma ผู้รับบทเป็น ฟัน ฮัลล์ ซึ่งเป็นภาพยนตร์ประเภทดราม่าในยุคสงครามโลกครั้งที่สองของเนเธอร์แลนด์ ปี ค.ศ. 2018 โดยอิงจากงานของฮัลล์ในการระดมเงินทุนสนับสนุนให้กับฝ่ายต่อต้านดัตช์ในสงครามโลกครั้งที่สอง
หนอง

หนอง อาจหมายถึง
หนอง (แหล่งน้ำ) แอ่งน้ำขนาดเล็ก
หนอง (ฝี) ของเหลวสีขาวจากการอักเสบที่พบตามแผลหรือฝี
หนองคาย (แก้ความกำกวม)

จังหวัดหนองคาย
อำเภอเมืองหนองคาย
เทศบาลเมืองหนองคาย
สถานีรถไฟตลาดหนองคาย
สถานีรถไฟหนองคาย (ใหม่)
สาโรช บัวศรี

| ศาสตราจารย์ สาโรช บัวศรี ม> ป.ช., ม.ว.ม., ท.จ. |
| --- | --- |
เกิด: 16 กันยายน พ.ศ. 2459 อำเภอเมืองภูเก็ต จังหวัดภูเก็ต
เสียชีวิต: 29 ตุลาคม พ.ศ. 2536 (77 ปี)
สัญชาติ: ไทย
พลเมือง: ไทย
การศึกษา: คณะอักษรศาสตร์และคณะวิทยาศาสตร์
ศิษย์เก่า: จุฬาลงกรณ์มหาวิทยาลัย
อาชีพ: ครู อาจารย์ นักการศึกษา
ปีปฏิบัติงาน: พ.ศ. 2484 – พ.ศ. 2536
องค์การ: วิทยาลัยวิชาการศึกษา
มีชื่อเสียงจาก: ปูชนียบุคคลของวงการศึกษาไทย
ผลงานเด่น: สารานุกรมวิทยาศาสตร์
คู่สมรส: ศิรี ศิริจรรยา
บิดามารดา: ขุนประทุมสิริพันธ์ (เจริญ บัวศรี) เปล่ง ประทุมสิริพันธ์
ครอบครัว: บัวศรี
รางวัล: บุคคลที่ทำคุณประโยชน์แก่การศึกษาของชาติอย่างสูงยิ่ง – พ.ศ. 2535
ศาสตราจารย์ สาโรช บัวศรี (16 กันยายน พ.ศ. 2459 – 29 ตุลาคม พ.ศ. 2536) เป็นครู อาจารย์ และนักการศึกษาชาวไทย อดีตผู้อำนวยการโรงเรียนฝึกหัดครูชั้นสูง ปัจจุบันคือ มหาวิทยาลัยศรีนครินทรวิโรฒ และอดีตสมาชิกสภานิติบัญญัติแห่งชาติ
ประวัติ

สาโรช บัวศรี เป็นบุตร ขุนประทุมสิริพันธ์ (เจริญ  บัวศรี)  กับนางประทุม สิริพันธ์ (เปล่ง) เกิดที่บ้านตำบลสั้นใน อำเภอเมือง จังหวัดภูเก็ต เมื่อวันเสาร์ที่  16 กันยายน พ.ศ. 2459 สมรสกับอาจารย์ศิรี ศิริจรรยา บุตรีหลวงศรีรัตนากร
ตำแหน่ง

ครูใหญ่ โรงเรียนภูเก็ตวิทยาลัย  จังหวัดภูเก็ต
ผู้ช่วยอาจารย์ใหญ่ โรงเรียนฝึกหัดครูประถมพระนคร วังจันทร์เกษม ปัจจุบันคือ มหาวิทยาลัยราชภัฏพระนคร
ผู้อำนวยการ โรงเรียนฝึกหัดครูชั้นสูง ปัจจุบันคือ มหาวิทยาลัยศรีนครินทรวิโรฒ  เมื่อ วันที่ 1 เมษายน พ.ศ. 2496
ผลงาน

ศาสตราจารย์ ดร.สาโรช  บัวศรี ได้เสนอให้ตั้ง วิทยาลัยวิชาการศึกษา ขึ้น  เพื่อเปิดสอนหลักสูตร 2 ปี  สำหรับผู้ที่มีวุฒิ ป.ม. หรือเทียบเท่า 4 ปี    สำหรับผู้มีวุฒิป.ป. หรือเทียบเท่า ให้มีโอกาสได้เรียนปริญญาตรีทางวิชาชีพครู กระทรวงศึกษาธิการได้นำมติสุดท้ายของคณะรัฐมนตรีมาจัดตั้ง วิทยาลัยวิชาการศึกษา ขึ้นตามคำเสนอแนะของ ศาสตราจารย์ ดร.สาโรช  โดยตรง   และตราเป็นพระราชบัญญัติวิทยาลัยวิชาการศึกษา  ประกาศในราชกิจจานุเบกษา  เมื่อ วันที่ 16 กันยายน  พ.ศ. 2497
ศาสตราจารย์ ดร.สาโรช  เป็นผู้ใฝ่ใจศึกษาในเรื่องธรรมะอย่างแตกฉาน  และได้ริเริ่มนำเอาพุทธปรัชญามาเรียงถ้อยคำให้เป็นปรัชญาการศึกษาไทย  โดยมีวัตถุประสงค์ให้การศึกษาทั้งกระบวนการมีรากฐานสัมพันธ์กับพุทธศาสนา
ศาสตราจารย์ ดร.สาโรช บัวศรี เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2513 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2509 –  เหรียญจักรพรรดิมาลา (ร.จ.พ.)
หลี่ ฮั่นเซียง

หลี่ ฮั่นเซียง (จีน: 李翰祥; พินอิน: Lǐ Hànxiáng; 7 มีนาคม ค.ศ. 1926 ที่มณฑลเหลียวหนิง - 17 ธันวาคม ค.ศ. 1996 ที่เมืองปักกิ่ง) เป็นผู้กำกับชาวจีน หลีกำกับภาพยนตร์มากถึง 70 เรื่อง ตั้งแต่คริสตทศวรรษที่ 1950 จนถึง คริสตทศวรรษที่ 1990
ผลงาน

| ปี | เรื่อง | หมายเหตุ |
| --- | --- | --- |
| 1954 | Lady from the Moon |  |
| 1956 | Red Bloom in the Snow |  |
| 1956 | Beyond the Blue Horizon |  |
| 1957 | A Mating Story |  |
| 1957 | Lady in Distress |  |
| 1957 | Little Angels of the Streets |  |
| 1957 | A Mellow Spring |  |
| 1957 | He Has Taken Him for Another |  |
| 1958 | Give Me a Kiss |  |
| 1958 | The Magic Touch |  |
| 1958 | Diau Charn |  |
| 1958 | The Angel |  |
| 1958 | Dan Fung Street |  |
| 1958 | The Blessed Family |  |
| 1959 | Love Letter Murder |  |
| 1959 | The Kingdom and the Beauty |  |
| 1959 | The Adventure of the 13th Sister |  |
| 1960 | The Enchanting Shadow | Hong Kong submission for the Academy Award for Best Foreign Language Film |
| 1962 | The Magnificent Concubine |  |
| 1963 | Empress Wu Tse-Tien |  |
| 1963 | The Love Eterne | Hong Kong submission for the Academy Award for Best Foreign Language Film |
| 1972 | Legends of Lust |  |
| 1972 | Cheating Panorama |  |
| 1972 | The Admarid Girl |  |
| 1975 | The Empress Dowager |  |
| 1976 | The Last Tempest | Hong Kong submission for the Academy Award for Best Foreign Language Film |
| 1983 | The Burning of the Imperial Palace |  |
| 1983 | Reign Behind a Curtain |  |
| 1986 | The Last Emperor |  |
| 1986 | Snuff Bottle |  |
| 1989 | The West Empress |  |
แหล่งข้อมูลอื่น

Li Han Hsiang ที่อินเทอร์เน็ตมูวีเดตาเบส
HK cinemagic entry เก็บถาวร 2016-09-06 ที่ เวย์แบ็กแมชชีน
หลี่ อีถง

| หลี่ อีถง |
| --- | --- |
หลี่ อีถง ในปี ค.ศ. 2016
สารนิเทศภูมิหลัง
เกิด: วันที่ 6 กันยายน พ.ศ. 2533 (34 ปี) หลี่ อีถง ฮ่องกง
อาชีพ: นักแสดง
ปีที่แสดง: 2558-ปัจจุบัน
ผลงานเด่น: บท "อึ้งย้ง" เรื่อง "มังกรหยก 2017" (พ.ศ. 2560)
ฐานข้อมูล
IMDb
หลี่ อีถง (จีน:李一桐) เป็นนักแสดงหญิงชาวจีน หลี่ อีถง เป็นที่รู้จักครั้งแรกในปีพ.ศ. 2559 ด้วยการรับบทนำในละครเรื่อง Demon Girl ต่อมาในปีพ.ศ. 2560 เธอได้รับบท อึ้งย้ง ในละครกำลังภายในโทรทัศน์เรื่อง "มังกรหยก 2017" ของ กิมย้ง มังกรหยก 2017 ชุดที่เธอแสดงนำ ได้เรตติ้งทางทีวีหลักในจีน 3 ล้านคนดู และเธอก็ได้รับรางวัลนักแสดงหญิงหน้าใหม่ของปีนั้นมาครองได้สำเร็จ และเรตติ้งในฮ่องกงที่ฉายทางทีวีหลักอยู่ในเกณฑ์ที่ดี ทำให้เธอเป็นที่รู้จักเพิ่มมากยิ่งขึ้น ทั้งในประเทศจีน และฮ่องกง และทำให้ หลี่อีถง มีแฟนคลับในฮ่องกง ขึ้นมา โดยบทบาท อึ้งย้ง ฉบับ หลี่อวี้ถง ค่อนข้างเป็นที่ยอมรับจากแฟน ๆ จำนวนไม่น้อยของ องเหม่ยหลิง มากที่สุด
ต่อมาในปีพ. ศ. 2561 เธอได้นำแสดงในภาพยนตร์เรื่อง Bloody Romance ซึ่งได้เล่นเป็นฆาตกรชื่อ Wan Mei นอกจากนี้เธอยังได้ร้องเพลงประกอบละครอีกด้วย
ผลงานการแสดง > ละคร

| ปี | ชื่ออังกฤษ/ไทย | ชื่อจีน | รับบท | หมายเหตุ |
| --- | --- | --- | --- | --- |
|  | A Dream With In A Dream | 书卷一梦 | ซ่งเสี่ยวอวี๋/ซ่งอี๋เมิ่ง | รอถ่ายทำ |
|  | Fox Spirit Match maker Sword And Be loved | 狐妖小红娘王权篇 | ชิงถง | รอออกอากาศ |
|  | The Legend Of Rosy Clouds บุปผาคู่บัลลังก์ | 云起时 | ฟ่านอวิ๋น | รอออกอากาศ |
| 2024 | Tell No One | 不可告人 | เจิ้งตงอวี่ | ซับไทยทาง iQiyi Thailand |
| 2023 | Spy Game  เกมร้ายสายลับ | 特工任务 | เหยาเหยา | ซับไทยทาง iQiyi Thailand |
| 2023 | Warmona Cold Night อุ่นรัก เจ้าชายคลายหนาว | 九霄寒夜暖 | ซูจิ่วเอ๋อร์ | ซับไทยและพากย์ไทย ทาง iQiyi Thailand |
| 2023 | The Knockout | 狂飙 | เมิ่งอวี้ | ซับไทยทาง iQiyi Thailand |
| 2022 | My Deepest Dream  จันทร์กระจ่างกลางเงาเมฆ | 乌云遇皎月 | ถานเจียว | ซับไทยทาง WeTV Thailand |
| 2022 | Love Between Fairy and Devil ของรักของข้า | 苍兰诀 | ซือมิ่ง | รับเชิญ / ซับไทยทาง IQIYI Thailand |
| 2021 | Court Lady ลำนำรักแห่งฉางอัน | 骊歌行 | ฟู่โหรว | ซับไทย ทาง iQiyi Thailand |
| 2021 | Glory of the Commando เกียรติภูมิแห่งหน่วยรบพิเศษ | 特战荣耀 | อ้ายเชียนเสวี่ย | พากย์​ไทยที่ MONO MAX |
| 2021 | Zhaoge เจาเกอ ศึกสวรรค์ลิขิต | 朝歌 | หูเซียนเอ๋อร์ | รอออกอากาศ |
| 2021 | Go Go Squid 2: DT Appledog's Time นายเย็นชากับยัยปลาหมึก 2 | 我的时代，你的时代 | อ้ายฉิง | ซับไทยและพากย์ไทย ทาง iQiyi Thailand |
| 2020 | Dear Missy แม่สาวพราวเสน่ห์ | 了不起的女孩 | ลู่เค่อ |  |
| 2020 | The Moment | 只为那一刻与你相见 | เซี่ยหรานหราน |  |
| 2020 | Royal Nirvana ลำนำนกกระเรียนแห่งหวาถิง  | 别云间 | ลู่เหวินซี |  |
| 2020 | Love Me Don't Think Too Much | 爱我就别想太多 | เซี่ยเคอเค่อ |  |
| 2019 | Sword Dynasty ราชวงศ์ดาบ  | 剑王朝 | 长孙浅雪/公孙浅雪 |  |
| 2019 | Royal Nirvana ลำนำกระเรียนทอง | 鹤唳华亭 | ลู่เหวินซี | ซับไทย ทาง Chinese Drama Thailand |
| 2019 | Blossom in Heart ไห่ถังฮวา แค้นรักวันฝนโปรย | 海棠经雨胭脂透 | กู้ไห่ถัง | ซับไทย ทาง Chinese Drama Thailand |
| 2018 | Bloody Romance แค้นรัก​​กระบี่เลือด | 媚者无疆 | 晚媚 | ซับไทย ทาง CachiCachi Thai |
| 2017 | The Legend of conder heroes มังกรหยก ภาค1 | 射雕英雄传 | อึ้งย้ง | พากย์ไทย ทาง ช่อง 3 |
| 2016 | Demon Girl 2 ลิขิตรักปีศาจสาว ภาค 2 | 半妖倾城Ⅱ | เนี่ยชิงเฉิน | พากย์ไทย ทาง ช่อง 7 |
| 2016 | Demon girl  ลิขิตรักปีศาจสาว | 半妖倾城 | เนี่ยชิงเฉิน | พากย์ไทย ทาง ช่อง 7 |
แหล่งข้อมูล

หลี่ อีถง ที่อินเทอร์เน็ตมูวีเดตาเบส
สุพัตร์ ฟ้ารุ่งสาง

รศ.สุพัตร์ ฟ้ารุ่งสาง อาจารย์ประจำ ภาควิชาสัตวบาล คณะเกษตร กำแพงแสน มหาวิทยาลัยเกษตรศาสตร์ วิทยาเขตกำแพงแสน
ประวัติ

สุพัตร์ จบการศึกษาปริญญาตรี คณะเกษตร มหาวิทยาลัยเกษตรศาสตร์ มหาวิทยาลัยเกษตรศาสตร์
คุณวุฒิ

วท.บ. (เกษตรศาสตร์)
วท.ม. (พันธุศาสตร์)
งานวิจัย

ระบบสารสนเทศโคนม
ระบบสารสนเทศสัตว์เคี้ยวเอื้องขนาดเล็กและงานสำนักงานอัตโนมัติ
Internet Invention at Low Cost
Computer Simulation in Animal Sciences System
Bioinformatics
Supat’s Sustainable System
Markov Chain Monte Carlo Simulation ฯลฯ
Thai KDE Konsole 4.2.0
ตำรา

พันธุศาสตร์สถิติ
เทคนิคการวิจัยสัตว์
ระบบสารสนเทศสัตว์
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2547 –  เหรียญจักรพรรดิมาลา (ร.จ.พ.)
แหล่งข้อมูลอื่น

ประวัติ สุพัตร์ ฟ้ารุ่งสาง[ลิงก์เสีย] จากเว็บไซต์ ภาควิชาสัตวบาล คณะเกษตร กำแพงแสน มหาวิทยาลัยเกษตรศาสตร์ วิทยาเขตกำแพงแสน เก็บถาวร 2007-06-16 ที่ เวย์แบ็กแมชชีน
อุ๊บ

| --- | --- |
ชื่ออื่น: อุ๊ก
มื้อ: จานหลัก
แหล่งกำเนิด: พม่า
ผู้สร้างสรรค์: อาหารไทใหญ่
ส่วนผสมหลัก: แกงน้ำแห้ง ปรุงกับไก่หรือเนื้อสัตว์อื่น กินกับข้าวเหนียวเหลือง
รูปแบบอื่น: อุ๊บหมู อุ๊บวัว
 ตำราอาหาร: อุ๊บ
อุ๊บหรืออุ๊ก เป็นอาหารของชาวไทใหญ่ อุ๊บหมายถึงการปรุงอาหารโดยการอบ ซึ่งจะปิดฝาและเคี่ยวเนื้อสัตว์จนนุ่ม น้ำแกงข้น น้ำน้อยเนื้อสัตว์ที่นิยมนำมาปรุงมีเนื้อไก่ เนื้อหมู เนื้อวัว น้ำพริกแกงปรกอบด้วย พริกแห้ง หอม กระเทียม ขิง ตะไคร้ ถั่วเน่า บางสูตรจะใส่ผงมะสะหล่าหรือหรือผงฮินเลที่ใช้ใส่ในแกงฮังเลด้วย ชาวไทใหญ่จะกินอุ๊บกับข้าวเหนียวเหลือง โรยหอมเจียว
อนุพุทธะ

อนุพุทธะ หมายถึง สาวกผู้รับคำสอนจากพระสัมมาสัมพุทธเจ้ามาปฏิบัติตามจนได้สำเร็จเป็นพระอรหันต์ จึงเรียกอีกอย่างว่าสาวกพุทธะ โดยคำว่า อนุพุทธะ มาจากศัพท์ว่า อนุ (ตาม) + พุทธะ (ผู้รู้) แปลว่า ผู้ตรัสรู้ตาม
อนุพุทธะ จัดเป็นพุทธะประเภทหนึ่งในพุทธะ 3 ประเภท คือ
สัมมาสัมพุทธะ คือ พระพุทธเจ้า ผู้ตรัสรู้ชอบด้วยพระองค์เอง และสอนให้ผู้อื่นรู้ตามได้
ปัจเจกพุทธะ ผู้ตรัสรู้เฉพาะตน ไม่สามารถสอนผู้อื่นให้รู้ตามได้
อนุพุทธะ ตรัสรู้ได้ด้วยการฟัง (สุตะ) คำสั่งสอนของพระสัมมาสัมพุทธะจนรู้ตาม และสอนให้ผู้อื่นรู้ตามได้
ในคัมภีร์มโนรถปูรณี เรียกอนุพุทธว่าจตุสัจจพุทธะ เพราะเป็นผู้รู้อริยสัจ 4 และเรียกผู้ศึกษาพุทธพจน์มามากจนเป็นพหูสูตว่า สุตพุทธะ จึงรวมเป็นพุทธะ 4 ประเภท
ในหลักสูตรนักธรรมและธรรมศึกษาโท มีวิชาอนุพุทธประวัติ (สาวกประวัติ) หมายถึง ประวัติของพระสงฆ์สาวกสำคัญในสมัยพุทธกาล
ดูเพิ่ม

สาวก
พระอรหันต์
อู (รัฐโปนเปย์)

แผนที่ของเกาะโปนเปย์แสดงถึงตำแหน่งของเทศบาล ซึ่งอูอยู่ด้านขวาบน
อู (โปนเปย์: U หรือ Uh) เป็นหนึ่งในหน่วยการปกครอง (เทศบาล) ของรัฐโปนเปย์ สหพันธรัฐไมโครนีเซีย ซึ่งมีรวมกันทั้งสิ้นหกแห่ง อูเป็นชื่อสถานที่ที่สั้นที่สุดในประเทศไมโครนีเซีย และเป็นหนึ่งในสถานที่ที่มีชื่อสั้นมากที่สุดในโลก อูตั้งอยู่ส่วนตะวันออกเฉียงเหนือของเกาะ และจากการสำมะโนปี 2008 อูมีประชากรทั้งสิ้น 2,289 คน โดยมีเมืองอาโลกัปเป็นเมืองหลัก ร่องน้ำเกปิเตเว็น อาโลกัปเป็นจุดแบ่งอาณาเขตระหว่างเทศบาลอูและเทศบาลมาโตเลนีม
สุริยุปราคา 22 พฤษภาคม พ.ศ. 2620

| สุริยุปราคา 22 พฤษภาคม พ> ศ. 2620 |
| --- | --- |
แผนที่
ประเภท
ประเภท: เต็มดวง
แกมมา: -0.5724
ความส่องสว่าง: 1.0290
บดบังมากที่สุด
ระยะเวลา: 174 วินาที (2 นาที 54 วินาที)
พิกัด: 13°06′S 148°18′E﻿ / ﻿13.1°S 148.3°E﻿ / -13.1; 148.3
ความกว้างของเงามืด: 119 กิโลเมตร
เวลา (UTC)
(P1) เริ่มอุปราคาบางส่วน: 00:09:58
(U1) เริ่มอุปราคาเงามืด: 01:15:16
(U2) เริ่มอุปราคาศูนย์กลาง: 01:16:21
บดบังมากที่สุด: 02:43:41
(U3) สิ้นสุดอุปราคาศูนย์กลาง: 04:11:16
(U4) สิ้นสุดอุปราคาเงามืด: 04:12:16
(P4) สิ้นสุดอุปราคาบางส่วน: 05:17:37
แหล่งอ้างอิง
แซรอส: 129 (55 จาก 80)
บัญชี # (SE5000): 9681
สุริยุปราคาเต็มดวงจะเกิดขึ้นในวันที่ 22 พฤษภาคม พ.ศ. 2620 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง > สุริยุปราคา พ.ศ. 2619–2622

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
| 0 | 1 | 2 | 3 |
| --- | --- | --- | --- |
| 119 | 1 มิถุนายน 2619  บางส่วน | 124 | 26 พฤศจิกายน 2619  บางส่วน |
| 129 | 22 พฤษภาคม 2620  เต็มดวง | 134 | 15 พฤศจิกายน 2620  วงแหวน |
| 139 | 11 พฤษภาคม 2621  เต็มดวง | 144 | 4 พฤศจิกายน 2621  วงแหวน |
| 149 | 1 พฤษภาคม 2622  เต็มดวง | 154 | 24 ตุลาคม 2622  วงแหวน |
สุเมธแอนด์เดอะปั๋ง

สุเมธ แอนด์ เดอะปั๋ง เป็นศิลปินดูโอที่เกิดจากการรวมตัวกันของ สุเมธ องอาจ และปั๋ง - ประกาศิต โบสุวรรณ สังกัดจีนี่เรคอร์ดส ในเครือจีเอ็มเอ็ม แกรมมี่ เพลงที่เป็นที่รู้จักของผู้ฟังได้แก่ แจกัน ไม่เสียใจที่รักเธอ กาลครั้งหนึ่งความรัก วันนี้ฉันมีเธอ
นอกจากนี้ สุเมธ แอนด์ เดอะปั๋ง ยังมีการนำเพลงเก่าๆ มาคัฟเวอร์ใหม่ในสไตล์ของตัวเองในแต่อัลบั้ม เช่น พรานล่อเนื้อ หัวหินสิ้นมนต์รัก ชั่วฟ้าดินสลาย รักเอาบุญ ขอให้เหมือนเดิม เป็นต้น
สมาชิก

สุเมธ องอาจ (เกิดเมื่อวันที่ 4 ตุลาคม พ.ศ. 2512) ร้องนำ / กีต้าร์
ประกาศิต โบสุวรรณ (เกิดเมื่อวันที่ 23 มีนาคม พ.ศ. 2511) กีต้าร์ / ประสานเสียง
รายการทีวี

โค้ชเดอะวอยซ์ คิดส์ ไทยแลนด์ ซีซั่นที่ 2 และซีซั่นที่ 3
ผลงานเพลง

อัลบั้ม สุเมธ แอนด์ เดอะปั๋ง (19 กุมภาพันธ์ 2541)
อัลบั้ม X-Change (4 มีนาคม 2542)
อัลบั้ม บังกะโล (27 พฤษภาคม 2542)
อัลบั้ม X Change 3 (17 มิถุนายน 2542)
อัลบั้ม X TRACK 3 (8 กรกฎาคม 2542)
อัลบั้ม X-Change Special Love Songs (4 เมษายน 2543)
อัลบั้ม กาลครั้งหนึ่ง...ความรัก (10 กุมภาพันธ์ 2544)
อัลบั้ม Meeting (26 ตุลาคม 2544)
อัลบั้ม แกลอรี่ คลาสสิก (21 พฤษภาคม 2545) (รวมเพลงฮิต)
อัลบั้ม แกลอรี่ ป๊อป (21 พฤษภาคม 2545) (รวมเพลงฮิต)
อัลบั้ม โต๊ะเดิม (18 มกราคม 2548)
อัลบั้ม forever love hits by สุเมธ แอนด์ เดอะปั๋ง (25 สิงหาคม 2554)
อัลบั้ม MP3 สุเมธ & เดอะปั๋ง (พฤษภาคม 2557)
อัลบั้ม Signature Collection สุเมธ แอนด์ เดอะปั๋ง (6 มีนาคม 2561)
สุเมธแอนด์เดอะปั๋ง ได้ร่วมแสดงมิวสิควีดีโอ เพลง วันใสใส ของ กบ ทรงสิทธิ์
สุเมธแอนด์เดอะปั๋ง ได้ร่วมแสดงมิวสิควีดีโอ เพลง รักเอย ของ มาช่า วัฒนพานิช
รางวัล

สีสันอะวอร์ดส์ ครั้งที่ 11 ประจำปี พ.ศ. 2541 สาขาศิลปินหน้าใหม่ยอดเยี่ยม จากอัลบั้ม สุเมธ & เดอะปั๋ง
สีสันอะวอร์ดส์ ครั้งที่ 14 ประจำปี พ.ศ. 2544 สาขาเพลงในการบันทึกเสียงยอดเยี่ยม จากเพลง พระจันทร์อ้วน
หลี่ อวี้อวี๋

หลี่ อวี้อวี๋ (จีน: 李亦畬; พินอิน: Li Yìyú;ค.ศ. 1832 – 1892) ชื่อ จิงหลุน (จีน: 经纶; พินอิน: Jīnglún) ชื่อเล่น อวี้อวี๋ (จีน: 亦畬; พินอิน: Yìyú) เป็นลูกของน้องสาว อู่ อวี่เซียง (จีน: 武禹襄; พินอิน: Wǔ Yǔxiāng) และเป็นลูกศิษย์เพียงคนเดียวที่ได้รับการถ่ายทอดวิชามวยไท่เก๊กตระกูลอู่จากอู่ อวี่เซียง จึงเป็นผู้สืบทอดมวยไทเก็กตระกูลอู่รุ่นที่ 2 โดยปริยาย
หลี่ อวี้อวี๋ เสียชีวิตลงในวันที่ 8 เดือน พฤศจิกายน ค.ศ. 1892 เนื่องจากตรอมใจจากการตายของมารดาที่เสียไปในฤดูใบไม้ร่วงปีเดียวกัน
พื้นเพ

หลี่ อวี้อวี๋ เป็นคนถนนตะวันตก เมืองกว่างฟู่ อำเภอหยงเหนียน มณฑลเหอเป่ย เป็น จวีเหยิน (เป็นยศอย่างหนึ่ง) สมัยราชวงศ์ชิง เกิดในครอบครัวที่มีการศึกษาสูง บิดาชื่อ ชิน มารดา แซ่ อู่ มีพี่น้อง 4 คน อวี้อวี๋ เป็นพี่ชายคนโต รักการร่ำเรียน และการฝึกฝนวิทยายุทธตั้งแต่เด็ก
ประวัติการศึกษามวยไท่เก๊ก

อู่ อวี่เซียง ผู้เป็นน้าชาย เชี่ยวชาญ มวยไท่เก๊ก แต่ไม่เคยสอนใคร นอกจาก หลี่ อวี้อวี๋ ซึ่ง อู่ อวี่เซียง ก็ได้ท่ายทอดวิชาให้อย่างเต็มที่ ไม่ปิดบังใดๆ เป็นเวลากว่า 20 ปี หลี่ อวี้อวี๋ ได้เรียนวิชามวยไท่เก๊กจากน้าชายโดยครบถ้วน และได้ใช้เวลาทั้งชีวิตในการศึกษาและฝึกฝนอย่างตั้งใจ ทุกท่วงท่า ทุกเวลา ล้วนนึกถึงแต่ท่ามวย เมื่อคิดท่ามวย หรือ เคล็ดลับได้ ก็จะจดบันทึกบน เศษกระดาษ แปะบนหลักหิน แล้ววิเคราะห์ต่ออย่างจริงจัง เมื่อพบข้อผิดพลาด ก็จะดึงเศษกระดาษกลับลงมาแก้ไข แล้วแปะกลับบนหลักหินใหม่ จนกว่าจะรู้ว่าถูกต้องจริงๆ ฉะนั้น วิทยายุทธ์ที่ล้ำเลิศของเขาไม่ใช่ได้มาโดยบังเอิญ แต่เกิดจากการมุ่งมั่นฝึกฝนมวยไท่เก๊กทั้งชีวิต
ข้อเขียนของ หลี่ อวี้อวี๋ ได้แก่ “คาถา 5 คำ”, “เคล็ดลับการคลายออก”, “เคล็ดลับการฝึกพลังและการประมือ”, “คำนำมวยไท่เก๊ก”, และ “ทฤษฎีแห่งเท็จจริงแยกรวม”
ในช่วงวัยชรา หลี่ อวี้อวี๋ ได้เรียบเรียง ทฤษฎีมวยของ หวัง จงเย่ (จีน: 王宗岳; พินอิน: Wáng Zōngyuè; เจ้าของคัมภีร์มวยภายใน) และ อู่ อวี่เซียง ขึ้นใหม่ โดยคัดลอกขึ้น 3 ฉบับ ตัวเองเก็บไว้หนึ่งฉบับ ให้น้องชาย หลี่ ฉี่ซวน (จีน: 李启轩; พินอิน: Li Qǐxuān) หนึ่งฉบับ และฉบับสุดท้ายมอบให้ลูกศิษย์ชื่อ เฮ่อ เว่ยเจิง (จีน: 郝为真; พินอิน: Hǎo Wéizhēn) คัมภีร์สามเล่มนี้ นิยมเรียกว่า “สามเล่มเก่าแก่ (จีน: 老三本; พินอิน: Lǎo sān běn)” นักฝึกมวยไท่เก๊กยุคหลังนับถือเป็นสุดยอดคัมภีร์อมตะแห่งไท่เก๊ก ชื่อของนาย หลี่ อวี้อวี๋ ก็ได้โด่งดังไปทั่วโลก
แหล่งข้อมูลอื่น

ชมรมมวยไท่เก๊กตระกูลอู่เพื่อสุขภาพแห่งประเทศไทย เก็บถาวร 2012-04-05 ที่ เวย์แบ็กแมชชีน
สายลับเดอะซีรี่ส์ กับ 24 คดีสุดห้ามใจ

| สายลับเดอะซีรี่ส์ กับ 24 คดีสุดห้ามใจ |
| --- | --- |
ประเภท: ละครชุด (Series)
สร้างโดย: จีทีเอช
แสดงนำ: วรเวช ดานุวงศ์   อังศุมาลิน สิรภัทรศักดิ์เมธา   เฉลิมพล ทิฆัมพรธีรวงศ์   ฉันทวิชช์ ธนะเสวี
ดนตรีแก่นเรื่องเปิด: อยากรู้ – น้ำชา ชีรณัฐ
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 26
การผลิต
ผู้อำนวยการสร้าง: จอกว้าง ฟิล์ม   กำกับการแสดง  ยงยุทธ ทองกองทุน
สถานที่ถ่ายทำ:  ประเทศไทย
ความยาวตอน: 35  นาที โดยประมาณ
ออกอากาศ
เครือข่าย: โมเดิร์นไนน์ทีวี ทรูเฮฮา จีทีเอช ออนแอร์ จีเอ็มเอ็ม 25
ออกอากาศ: 26 กันยายน พ.ศ. 2552 – 27 ธันวาคม พ.ศ. 2552
สายลับเดอะซีรีส์ กับ 24 คดีสุดห้ามใจ  เป็นรายการโทรทัศน์ประเภทละครชุด หรือ ซีรีส์ (Series) ผลิตโดยค่ายภาพยนตร์จีทีเอช และ จอกว้าง ฟิล์ม ออกอากาศทางสถานีโทรทัศน์โมเดิร์นไนน์ทีวี วันเสาร์-อาทิตย์ เวลา 20.40 น.–21.30 น. ดำเนินเนื้อเรื่องต่อแยกจากภาพยนตร์เรื่อง สายลับจับบ้านเล็ก โดยเรื่องราวของละครชุดจะเกี่ยวกับ ฉลาม เพื่อนของจ๊อก ตัวละครเอกที่ทำอาชีพเป็นนักสืบชู้ในภาพยนตร์ และมีภาคต่อแยกของหมวดโอภาส หนึ่งในตัวละครหลักของเรื่อง ที่ชื่อว่า หมวดโอภาส ยอดมือปราบ...คดีพิศวง และ หมวดโอภาสเดอะซีรีส์ ปี 2 เริ่มออกอากาศครั้งแรกวันเสาร์ที่ 26 กันยายน พ.ศ. 2552 ในปัจจุบันมีการนำออกจำหน่ายในรูปแบบวีซีดีและดีวีดี และเปิดให้รับชมในไอฟลิกซ์
ทีมงานผู้สร้าง

ที่ปรึกษาโครงการ
ศุทธิชัย บุนนาค
เขมทัตต์ พลเดช
ไพบูลย์ ดำรงชัยธรรม
บุษบา ดาวเรือง
วิสูตร พูลวรลักษณ์
จินา โอสถศิลป์
อำนวยการผลิต
จิระ มะลิกุล
เช่นชนนี สุนทรศารทูล
สุวิมน เตชะสุปินัน
วรรณฤดี พงษ์สิทธิศักดิ์
ควบคุมการผลิต - บริษัท จอกว้าง ฟิล์ม จำกัด
สร้างสรรค์เรื่องโดย
จิระ มะลิกุล
วรรณฤดี พงษ์สิทธิศักดิ์
ออกแบบสร้างสรรค์โดย - สวัสดีทวีสุข
บทโทรทัศน์โดย - ทีมงานจีทีเอช
กำกับการแสดงโดย - ยงยุทธ ทองกองทุน